شەفەق
نیوز/ وەڕێەوبەرایەتی کارەبای یەکەی گەرمیان، ئمڕوو چوارشەممە، وسیان پڕۆژەیل هەرێم
کوردستان لە ساڵ ٢٠١٧ەو راگەیان، لەوەر هووکار و رەوشەیلیگ جیاجیا، و هەمیش دیاری
کرد ک ئیرنگە ئەرکی تەنیا لەبان خاسەوکردن و وەکارخستن مەنیە.
حازم
کەریم حەمید وەڕیەوبەر فەرمانگەگە ئەرا ئاژانس شەفەق نیوز وت: پڕۆژەیەلمان لە خانەقین
لە ساڵ ٢٠١٧ تەواو بوینە، لەوەر رەوش ئابووری لە هەرێم کوردستان و رویداوەیل قەزاگە
وچەن ناوچەیگ، و دیاری کرد ک ئەرک کارەبای خانەقین سەروە هەرێم کوردستان تەنیا لەبان
مەفرەزەیل خاسەوکردن و وەکارخستن مەنیە.
دووپات
کرد ک هەماهەنگییگ ناوبەین دوو فەرمانگەیل کارەبای خانەقین لایەن دیالە وکوردستان هەس،
وتیش: کارەبای کوردستان وەرجە ساڵ ٢٠١٧ سێ ویستگەی دویەمی لە خانەقین دانا، و چەن پڕۆژەیگ
جیوەجی کرد.
حەمید
وتیش: فەرمانگەگەی چەن پڕۆژەیگ لە ناحیەی قورەتوو و مەیدان لە دەورگرد خانەقین جیوەجی
کرد، زاقتریان داناین ویستگەی کارەبای دویەمی (AMB ) وکیشانن ٤ محەولە ئەرا
ئاوایەیل قورەتوو وەبایی ٢٠٠ مەلیۆن دینار، وهەمیش پڕۆژەیل خاسەوکردن لە مەیدان و قورەتوو
وە ٥٠٠ مەلیۆن دینار.
